Document ID: 32010D0005

KOMISJONI OTSUS,
22. detsember 2009,
millega lubatakse Iirimaal kasutada käibemaksu omavahendite baasi arvutamisel teatavaid ligikaudseid arvestusi
(teatavaks tehtud numbri K(2009) 10418 all)
(Ainult ingliskeelne tekst on autentne)
(2010/5/EL, Euratom)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Aatomienergiaühenduse asutamislepingut,
võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõiget 3,
olles konsulteerinud ühenduste omavahendite nõuandekomiteega
ning arvestades järgmist:
(1)
Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 371 kohaselt võivad teatavad liikmesriigid jätkata teatavate tehingute maksust vabastamist. Kõnealuseid tehinguid tuleb käibemaksu omavahendite baasi kindlaksmääramisel arvesse võtta.
(2)
Direktiivi 2006/112/EÜ artikli 371 kohaselt võib Iirimaa jätkata kõnealuse direktiivi X lisa B osa punktis 10 nimetatud tehingute maksust vabastamist.
(3)
Iirimaa taotles komisjonilt luba kasutada käibemaksu omavahendite baasi arvutamisel teatavaid ligikaudseid arvestusi, kuna tal ei ole võimalik käibemaksu omavahendite baasi täpselt välja arvutada käibemaksudirektiivi X lisa B osa punktis 10 nimetatud tehingute puhul. Arvestades kõnealuste tehingute mõju Iirimaa käibemaksu omavahendite kogubaasile, tooksid kõnealused arvutused tõenäoliselt kaasa põhjendamatu halduskulu. Iirimaal on võimalik teha sellist liiki tehingute puhul arvutusi ligikaudsete arvestuste alusel. Seetõttu tuleks Iirimaale anda luba kasutada vastavalt määruse (EMÜ, Euratom) nr 1553/89 artikli 6 lõike 3 teisele taandele käibemaksu omavahendite baasi arvutamiseks ligikaudseid arvestusi.
(4)
Läbipaistvuse ja õiguskindluse huvides on asjakohane loa kohaldatavust ajaliselt piirata,
ON VASTU VÕTNUD KÄESOLEVA OTSUSE:
Artikkel 1
Käibemaksu omavahendite baasi arvutamiseks alates 1. jaanuarist 2009 on Iirimaal luba kasutada ligikaudseid arvestusi järgmiste, direktiivi 2006/112/EÜ X lisa B osas nimetatud liiki tehingute puhul:
-
reisijatevedu (punkt 10).
Artikkel 2
Käesolevat otsust kohaldatakse 1. jaanuarist 2009 kuni 31. detsembrini 2013.
Artikkel 3
Käesolev otsus on adresseeritud Iirimaale.
Brüssel, 22. detsember 2009

Labels: 2
19
10
8
18
15